**VÁLLALKOZÁSI KERETSZERZŐDÉS**

amely létrejött

egyrészről a **FTSZV Fővárosi Településtisztasági és Környezetvédelmi Kft** (székhely: 1138 Budapest, Váci út 182.; cégjegyzékszám: 01-09-466334; adószám: 12120497-2-41; képviseli: Antalné Lengyel Tímea ügyvezető igazgató mint megrendelő, a továbbiakban mint a „Megrendelő”,

másrészről a(z) **………….** (székhely: ………….; cégjegyzékszám: …………………; adószám: ……………..; képviseli: ………………) mintvállalkozó, a továbbiakban mint a „Vállalkozó”

– a Megrendelő és a Vállalkozó a továbbiakban külön-külön úgy is mint „Fél”, vagy együttes említés esetén a „Felek” – között, az alulírott napon és helyen, az alábbi feltételek szerint:

1. **A szerződés tárgya**

A Megrendelő a jelen vállalkozási keretszerződésben és annak mellékleteiben (a továbbiakban mint a „Keretszerződés”), továbbá a Keretszerződésben meghatározott összeghatáron belül a Keretszerződés mellékletében rögzített formában és tartalommal létrejövő egyedi vállalkozási szerződésekben (a továbbiakban mint az „Egyedi Megrendelések”) foglaltak, valamint a Megrendelő igényei szerint megrendeli, a Vállalkozó pedig elvállalja a(z) **„Görgős fékerőmérő berendezés időszakos karbantartása (kalibrálása), szükség szerinti szervizelése**” tárgyú. szolgáltatás nyújtását és a kapcsolódó feladatok elvégzését.

A Vállalkozó kijelenti és felel azért, hogy az Egyedi Megrendelések megkötése előtt, mint szakvállalat saját felelősségére megvizsgálja a feladatot, és meggyőződjön a munkavégzést, a szerződéses összeget és a határidők betartását befolyásoló összes körülményről.

**A Keretszerződés részét képező további dokumentumok**

A Felek megállapodnak, hogy az alábbi dokumentumok a Keretszerződés és az Egyedi Megrendelések elválaszthatatlan részét képezik:

* 1. számú melléklet: Vállalkozó árajánlata szerinti díjtételek

A versenyeztetési eljárás iratanyaga (B0../2019) – annak csatolása nélkül is – a Keretszerződés elválaszthatatlan részét képezi.

1. **Az Egyedi Megrendelések teljesítése, határidők**

A feladatok teljesítésének határideje: Karbantartás esetében a berendezéssel kapcsolatos hatályos jogszabályokban előírt határidők figyelemmel kísérésével, illetve a hibajavítás esetén a bejelentéstől (Egyedi Megrendelésben) számított …..napon belül.

Valamennyi határidő kötbérterhes határidő. A Vállalkozó köteles a Megrendelő által az adott feladat elvégzésére megállapított határidőket betartani, ellenkező esetben a Megrendelő jogosult a Keretszerződésben és az Egyedi Megrendelésben körülírt jogkövetkezményeket alkalmazni a Vállalkozóval szemben.

A Felek megállapodnak abban, hogy a Vállalkozó teljesítése akkor tekinthető szerződésszerűnek, ha a Keretszerződés tárgyát és az Egyedi Megrendelés tárgyát képező szolgáltatást és a kapcsolódó feladatokat határidőben, maradéktalanul, a Keretszerződésben és az Egyedi Megrendelésben meghatározott elvárásoknak megfelelően teljesíti.

1. **A Keretszerződés és az Egyedi Megrendelések tárgyának teljesítésére vonatkozó egyéb előírások**

A Vállalkozó kijelenti, hogy az általa vállalt feladatok teljesítéséhez szükséges valamennyi hatósági- és egyéb engedéllyel rendelkezik, és azokkal a Keretszerződés és az Egyedi Megrendelések hatálya alatt folyamatosan rendelkezni fog. A Vállalkozó köteles minden további engedélyt és hozzájárulást megszerezni, ami a tevékenység megkezdéséhez, illetve elvégzéséhez szükséges.

A Vállalkozó kijelenti, hogy a Keretszerződésben és az Egyedi Megrendelésekben vállalt feladatok ellátásához a szükséges szakértelemmel, szakmai tapasztalattal és jártassággal rendelkezik, birtokában van a szerződéses feladathoz szükséges tudásnak, szakembernek és eszköznek, valamint, hogy a Keretszerződés és az Egyedi Megrendelések teljesítése során a vonatkozó jogszabályok, hatósági és egyéb előírások maradéktalan betartása mellett jár el.

A Vállalkozó kötelezettséget vállal a szolgáltatás teljességéért és hiánytalanságáért, különösen azon tételek esetében, amelyek a Keretszerződés és az Egyedi Megrendelések részét képező dokumentumokban nem kerültek előírásra, azonban a vonatkozó, hatályos jogszabályok szakmai szokások és a technika mai állása szerint hozzátartoznak a szerződéses feladatai és kötelezettségei teljes körű teljesítéséhez.

A Vállalkozó a tevékenysége végrehajtása során javaslatot tehet a Megrendelő számára közreműködő igénybevételére azzal, hogy a Vállalkozó közreműködőt kizárólag a Megrendelő előzetes írásbeli jóváhagyásával vehet igénybe. A Vállalkozó a jogosan igénybe vett alvállalkozóért, egyéb közreműködőért úgy felel, mintha a tevékenységet maga végezte volna, közreműködő jogosulatlan igénybevétele esetén pedig felelős minden olyan kárért is, amely anélkül nem következett volna be.

A Vállalkozó a feladatait a Keretszerződés és az Egyedi Megrendelések tárgya szerinti tevékenységet üzletszerűen végző személytől elvárható fokozott gondossággal és magas szakmai színvonalon, a Megrendelő utasításai szerint és érdekeinek megfelelően, a gazdaságossági követelményekre is tekintettel köteles teljesíteni.

A Vállalkozó a Megrendelő utasításától csak akkor térhet el, ha megváltozott körülmények miatt ezt a Megrendelő érdeke megköveteli, és a Megrendelő előzetes értesítésére már nincsen lehetőség; ilyen esetben a Megrendelőt haladéktalanul értesíteni kell.

A Megrendelő célszerűtlen vagy szakszerűtlen utasítása esetén a Vállalkozó köteles erről a Megrendelőt haladéktalanul, lehetőség szerint írásban értesíteni és észrevételét szakmailag megindokolni. Amennyiben a Megrendelő utasításához a Vállalkozó figyelmeztetése ellenére is ragaszkodik, az utasításból eredő károk őt terhelik, azonban a figyelmeztetés elmulasztásából eredő kárért a Vállalkozó a felelős.

1. **A vállalkozói díj**

A Vállalkozó a Keretszerződésben és az Egyedi Megrendelésekben meghatározott feladatai szerződésszerű teljesítéséért a Keretszerződésben, hibajavítás esetén, az Egyedi Megrendelésben meghatározott összegű vállalkozói díjra jogosult.

Fékerőmérő és pedálmérő berendezés kalibrálása:……………………………..Ft/db

Nyomásmérő kalibrálás:…………………..Ft/db

Kiszállási díj:…………………….Ft/alkalom

A berendezések hibajavítására vonatkozóan, a hibafeltárást követően Vállalkozó egyedi ajánlatot küld megrendelő részére. Az egyedi ajánlat alapján megrendelő egyedi megrendelésben jogosult, de nem köteles megrendelni a szükséges hibajavítást. Vállalkozó az egyedi árajánlatban köteles megjelölni a vállalt, egyedi teljesítési határidőt.

A Vállalkozó kijelenti, hogy a karbantartásra, hiba megállapításra vonatkozó vállalkozói díj tartalmazza valamennyi szerződéses feladat teljes körű teljesítéséhez szükséges, illetve azzal rendszerint együtt jár. A Vállalkozó a vállalkozói díjon felül a Keretszerződésben és az Egyedi Megrendelésben vállalt feladatai ellátásával kapcsolatban semmilyen jogcímen többletköltséget nem érvényesíthet.

A Felek megállapodnak abban, hogy a Keretszerződésben meghatározott árak/díjak kizárólag közös megegyezést követően, írásban módosíthatók.

A Felek megállapodnak abban, hogy az Egyedi Megrendelések összértéke a Keretszerződés irányadó nettó célértékét, a(z) **900.000**, azaz **kilencszázezer forint.** összeget (a továbbiakban mint a „Keretösszeg”) nem haladhatja meg. Vállalkozó a Keretszerződés aláírásával tudomásul veszi és elfogadja, hogy a Megrendelő nem köteles a Keretösszeg maradéktalan kimerítésére, e körben a Megrendelő indokolásra sem köteles. A Vállalkozó kijelenti, hogy ebben az esetben semmilyen jogcímen igényt nem támaszt a Megrendelő felé.

A Felek az Egyedi Megrendelésben határoznak arról, hogy Megrendelő előleget fizet-e avagy sem.

1. **Fizetési feltételek**

A számla kiállításának alapja a Megrendelő által kiadott teljesítési igazolás, amelyet a Vállalkozó köteles a kiállított számla mellé csatolni.

A Vállalkozó tudomásul veszi, hogy a számlát a mindenkori adózási, illetve számviteli jogszabályoknak, továbbá a Megrendelő által meghatározott egyéb tartalmi és formai követelményeknek megfelelően köteles kiállítani. A számlának tartalmaznia kell a teljesítés időpontját, a fizetés módját és határidejét, adott esetben az Egyedi Megrendelés azonosítóját, ellenkező esetben a Megrendelő a számlát azonosíthatatlannak tekinti, és a Vállalkozónak kijavításra visszaküldi. A hibásan kiállított számlából eredő károkért a Vállalkozó teljes felelősséggel tartozik.

A Megrendelő a számlát a kézhezvételtől számított 15 (tizenöt) naptári napon belül, átutalással fizeti ki. A Felek megállapítják, hogy a számla fizetési határidejét a szabályszerűen és a megfelelő adatokkal kiállított számla kézhezvételétől számítják.

A Megrendelő késedelmes fizetése esetében a Vállalkozó jogosult a Ptk-ban meghatározottak szerinti késedelmi kamatot felszámítani az elfogadott számla összege után a késedelmes napokra számítva. A Megrendelő nem köteles kamatot fizetni a vitatott vagy jóvá nem hagyott számlák összege után. A Vállalkozónak a Megrendelő fizetési késedelme esetén sincsen joga a munka felfüggesztésére vagy a Megrendelő más megrendeléseinek visszatartására.

1. **Kellék- és jogszavatosság, kártérítési felelősség**

A Vállalkozó a Keretszerződés és az Egyedi Megrendelések tárgyát képező tevékenysége szakmai megfelelőségéért felelősséget vállal.

A Vállalkozó az Egyedi Megrendelések teljesítése során az általa nyújtott szolgáltatás vonatkozásában jótállást vállal. A Vállalkozó ezen felül a vonatkozó jogszabályokban előírt időtartamú szavatosságot, illetve kötelező alkalmassági időt vállalja. A jótállási időszak kezdete az Egyedi Megrendelésben meghatározott feladatok igazolt elvégzésének napja. A jótállás, illetve a szavatosság időtartama alatt a Vállalkozó köteles saját költségén a hibák kijavítását annak tudomására jutását követően késedelem nélkül megkezdeni, és folyamatos munkavégzéssel a Megrendelő által előírt határidőn belül teljes egészében kijavítani. Ha a Vállalkozó a fenti határidőn belül a hibákat nem javítja ki, a Megrendelő jogosult a Vállalkozó egyidejű értesítése mellett a kijavítást a Vállalkozó költségére saját maga elvégezni, vagy azt harmadik személlyel elvégeztetni.

1. **Nem szerződésszerű teljesítés, kötbérek**

A Felek megállapodnak, hogy amennyiben a Vállalkozó az Egyedi Megrendelésben meghatározott kötelezettségeit olyan okból, amelyért felelős

* késedelmesen teljesíti, úgy a Megrendelő minden késedelemmel érintett napra az Egyedi Megrendelésben meghatározott teljes nettó vállalkozói díj 2. %-ával, legfeljebb azonban az Egyedi Megrendelésben meghatározott nettó vállalkozói díj 10 %-ával megegyező összegű késedelmi kötbérre
* hibásan teljesíti, úgy a Megrendelő a hiba kiküszöböléséig terjedő időre a késedelmi kötbérrel megegyező mértékű hibás teljesítési kötbérre
* nem teljesíti, vagy az Egyedi Megrendelés teljesítése meghiúsul vagy ellehetetlenül olyan okból, amelyért a Vállalkozó felelős, illetve ha a Megrendelő a Vállalkozó más súlyos szerződésszegése miatt felmondási vagy elállási jogát gyakorolja, úgy a Megrendelő az Egyedi Megrendelésben meghatározott teljes nettó vállalkozói díj 10. %-ával megegyező összegű meghiúsulási kötbérre

jogosult, kivéve, ha a Felek az Egyedi Megrendelésben ettől eltérően állapodnak meg.

A Felek megállapodnak abban, hogy amennyiben a Keretszerződés időtartama alatt bármely (egy vagy több) Egyedi Megrendelés teljesítésének olyan okból történő meghiúsulása vagy ellehetetlenülése, amelyért a Vállalkozó felelős, legalább 2 alkalommal bekövetkezik, vagy a Keretszerződés további teljesítése olyan okból válik lehetetlenné, amelyért a Vállalkozó felelős, a Keretszerződést meghiúsultnak tekintik és a Megrendelő a Keretösszeg teljesítéssel még nem fedezett nettó értékének 10. %-ával megegyező összegű meghiúsulási kötbérre jogosult.

A kötbér és az azon felüli kártérítés összegét a Megrendelő jogosult egyoldalú nyilatkozattal a Vállalkozó számlájával szemben beszámítani. A késedelmes vagy hibás teljesítés esetére kikötött kötbér megfizetése nem mentesít a teljesítés alól. A kötbért a Megrendelő akkor is követelheti, ha kára nem merült fel. A Megrendelő érvényesítheti a kötbért meghaladó kárát, és a szerződésszegésből eredő egyéb jogait is.

1. **Vis maior**

Egyik Fél sem felelős a Keretszerződés és az Egyedi Megrendelés szerinti kötelezettségeinek nem szerződésszerű teljesítéséért, a teljesítés késedelméért vagy a nem teljesítéséért, ha a mulasztás vis maior következménye. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, stb.), amelyek nem függnek a Felek akaratától és közvetlenül akadályozzák az adott Felet a szerződéses kötelezettségének teljesítésében.

Azon Fél, akinek az érdekkörében a vis maior bekövetkezik, köteles a vis maior tényéről, okáról és várható időtartamáról a másik Felet írásban haladéktalanul értesíteni. Az értesítést elmulasztó Fél az ebből eredő kárért korlátozás nélkül felel. Amennyiben a vis maior nem teszi lehetetlenné a Keretszerződés és az Egyedi Megrendelés teljesítését, de késlelteti azt, a Felek ellentétes írásbeli megállapodásának hiányában a teljesítési határidő a vis maior okozta késedelem időtartamával arányosan meghosszabbodik.

1. **Szerződésmódosítás**

A Felek megállapodnak abban, hogy a Keretszerződés és az Egyedi Megrendelés módosítása kizárólag a Felek közös megegyezésével, írásban érvényes.

Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Szerződés időtartama, hatálya**

A Felek megállapodnak abban, hogy a Keretszerződést határozatlan időre kötik, és a Felek cégszerű aláírásával lép hatályba. A Keretszerződés megszűnik, amennyiben az Egyedi Megrendelésekben meghatározott feladatok ellenértéke a Keretösszeget eléri (Keretösszeg kimerülése) és az utolsó Egyedi Megrendelés teljesítésére (vagy teljesítés hiányában történő megszüntetésére) is sor került.

A Felek jogosultak a Keretszerződést írásban, indokolás nélkül 30 napos határidővel felmondással megszüntetni. A Vállalkozó a Keretszerződés megszűnéséig kiadott Egyedi Megrendelésekben vállaltakat köteles szerződésszerűen teljesíteni.

A Felek megállapodnak, hogy a Megrendelő bármely Egyedi Megrendelés teljesítésének megkezdéséig indokolási kötelezettség nélkül, a Vállalkozóhoz intézett írásbeli nyilatkozattal elállhat az adott Egyedi Megrendeléstől. A Vállalkozó kijelenti, hogy ebben az esetben semmilyen jogcímen igényt nem támaszt a Megrendelő felé.

A Felek a másik Fél súlyos szerződésszegése esetén jogosultak – attól függően, hogy az adott súlyos szerződésszegési ok a Keretszerződés és/vagy az Egyedi Megrendelés kapcsán értelmezhető-e – a Keretszerződést és/vagy az Egyedi Megrendelést egyoldalúan, írásban, azonnali hatállyal felmondással megszüntetni, vagy amennyiben még nem történt teljesítés, a Keretszerződéstől és/vagy az Egyedi Megrendeléstől elállni. Amennyiben legalább 2 alkalommal bekövetkezik az Egyedi Megrendelésekkel kapcsolatosan súlyos szerződésszegés, úgy a Felek az azonnali hatállyal felmondási, illetve elállási jogukat a Keretszerződésre vonatkozóan is jogosultak gyakorolni.

A Vállalkozó súlyos szerződésszegésének minősül különösen, de nem kizárólagosan, ha:

* a teljesítést jogos ok nélkül megtagadja vagy megszakítja, vagy a teljesítés egyéb, a felelősségi körébe tartozó okból elmarad, illetve együttműködési kötelezettségét a Megrendelő írásbeli felszólítása ellenére sem teljesíti,
* a Megrendelő írásbeli felszólítása ellenére nem a Keretszerződés vagy az Egyedi Megrendelés szerint minőségben, illetve tartalom szerint teljesít,
* olyan okból, amelyért felelős, az Egyedi Megrendelésben vállalt teljesítési rész-, vagy véghatáridő vonatkozásában több, mint 20 napos késedelembe kerül,
* a késedelemi vagy a hibás teljesítési kötbér a maximális mértéket eléri,
* a részére átadott előleget nem a Keretszerződésben vagy az Egyedi Megrendelésben meghatározottak szerint használja fel, vagy az előleg felhasználását nem igazolja,
* a Keretszerződés vagy az Egyedi Megrendelés valamely rendelkezését súlyosan, vagy kisebb mértékben, de ismétlődően megszegi és a Megrendelő szerződésszerű teljesítésre való felszólításában foglalt póthatáridő eredménytelenül telik el, azzal, hogy ha a Megrendelőnek a további teljesítés nem áll érdekében, a Megrendelő az érdekmúlás bizonyítása nélkül eltekinthet a szerződésszerű teljesítésre való felszólítástól,
* felfüggeszti a kifizetéseit, ellene jogerősen felszámolási eljárást rendelnek el, legfőbb szerve a társaság végelszámolásának megkezdéséről, felszámolásának kezdeményezéséről határoz, vagy ha ellene csődeljárás indul és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére, vagy bírósági döntés szerint a csődeljárás során a hitelezőkkel nem jön létre egyezség.

A Megrendelő súlyos szerződésszegésének minősül, ha:

* az általa jóváhagyott számlát annak fizetési határidején túl, a Vállalkozó fizetési felszólítását követően újabb 15 (tizenöt) napos fizetési határidőn belül sem egyenlíti ki.

Azon, a Keretszerződés és az Egyedi Megrendelések alapján fennálló jogok és kötelezettségek, amelyeknek természetüknél fogva továbbra is fenn kell maradniuk (különös tekintettel a titoktartási kötelezettségre vonatkozó rendelkezésekre), a Keretszerződés megszűnését követően is hatályban maradnak.

A Felek rögzítik, hogy a közöttük fennálló szerződéses jogviszony bármely okból történő megszűnése vagy megszüntetése a szerződésszegéshez fűződő egyéb szankciók vagy jogosultságok gyakorlását nem korlátozza, illetve nem zárja ki.

1. **Titoktartás**

A Felek kölcsönösen kötelezettséget vállalnak arra, hogy a Keretszerződés és az Egyedi Megrendelések tartalmát, valamint az annak teljesítése során vagy azzal összefüggésben tudomásukra jutott, a másik Felet érintő minden olyan információt – beleértve a másik Fél know-how-jába tartozó információkat is –, amelyet a másik Fél még nem hozott nyilvánosságra, és amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné, bizalmasan, üzleti titokként kezelik.

A Vállalkozónak átadott és az általa készített dokumentumok, dokumentációk, információk, stb. a Megrendelő kifejezett, előzetes írásbeli hozzájárulása nélkül sem tovább nem adhatók, sem e Keretszerződés és az Egyedi Megrendelések teljesítésén kívül fel nem használhatók. Továbbá tilos a Megrendelő előzetes hozzájárulása nélkül az elvállalt, illetve a már folyamatban lévő munkákról adatokat, vagy információkat harmadik fél részére hozzáférhetővé tenni, azokról előadásokat tartani, videó-felvételt vagy kinyomtatott anyagot közzétenni.

A Felek – a másik Fél előzetes írásbeli hozzájárulása hiányában – kizárólag abban az esetben jogosultak bármely üzleti titok átadására, ha ez jogszabály, jogerős hatósági vagy bírósági rendelkezés alapján számukra kötelező, vagy az a Keretszerződés és az Egyedi Megrendelések tárgyát képező feladatok jellegére is tekintettel a munkavégzéshez egyébként feltétlenül szükséges, illetve azzal együtt jár. A teljesítésbe bevont alvállalkozót, közreműködőt a Vállalkozóra vonatkozó titoktartási kötelezettséggel megegyező mértékű titoktartási kötelezettség terheli.

A Megrendelő tájékoztatja a Vállalkozót, hogy a Megrendelőt a Keretszerződéssel és az Egyedi Megrendelésekkel kapcsolatosan jogszabályon alapuló adatszolgáltatási, illetve egyes adatok tekintetében közérdekű nyilvánosságra-hozatali kötelezettség terheli, illetve terhelheti.

A titoktartási kötelezettség a jogviszony megszűnését követően is korlátlan ideig fennmarad.

1. **Kapcsolattartás**

A Felek a Keretszerződéssel és az Egyedi Megrendelésekkel kapcsolatosan egymáshoz intézett értesítései, felszólításai stb., a Keretszerződés vagy az Egyedi Megrendelés eltérő rendelkezése hiányában és ellenkező írásbeli közlésig akkor tekinthetők teljesítettnek, amennyiben azt a másik Félnek a Keretszerződés alábbi pontjában meghatározott értesítési címére az átvételt igazolva személyesen adták át, az átadás napján, telefaxon történt megküldés esetén a telefax által történő automatikus visszaigazoláson szereplő napon vagy ha tértivevényes ajánlott levélben küldték meg, a tértivevénnyel igazolt átvétel napján. A Felek az egymással való kapcsolattartásra az alábbi személyeket jelölik ki:

A Megrendelő részéről kapcsolattartó személy (Keretszerződéssel kapcsolatban):

Név: Albitz Rita

Tel: +36302796313.

E-mail: albitz.rita@ftszv.hu

A Megrendelő részéről kapcsolattartó személy (keretszerződés tárgya szerinti szakmai kérdésekben), **teljesítés igazolásra jogosult**

Név: Perényi József

Tel.: +36309394982

E-mail: perenyi.jozsef@ftszv.hu

A Vállalkozó részéről kapcsolattartó személy (Keretszerződéssel kapcsolatban):

Név:

Tel:

E-mail:

A Vállalkozó részéről kapcsolattartó személy (Keretszerződés tárgya szerinti szakmai kérdésekben):

Név:

Tel:

E-mail:

A Keretszerződést, illetve az Egyedi Megrendeléseket érintő kérdésekben, a szerződéses jognyilatkozatok tétele során a kapcsolattartás módja kizárólag cégszerűen aláírt levél.

Amennyiben valamely Fél a neki szabályszerűen megcímzett tértivevényes ajánlott levél átvételét megtagadja vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

A Felek a telefaxon vagy postai úton megküldött küldeményeket egyidejűleg másolatban a másik Fél fentiekben meghatározott e-mail címére is kötelesek megküldeni.

1. **Vitás kérdések rendezése**

A Felek megállapodnak, hogy a közöttük felmerülő vitás kérdéseket elsődlegesen békés úton törekednek rendezni..

1. **Irányadó jog**

A Keretszerződésben, illetve az Egyedi Megrendelésekben nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó jogszabályok rendelkezéseit kell alkalmazni, azzal, hogy Magyarország joga kizárólagosan alkalmazandó.

1. **Záró rendelkezések**

A Vállalkozó tudomásul veszi, hogy a Keretszerződés nem ad részére kizárólagosságot, a Megrendelő jogosult bármely feladatot más keretszerződött partnerétől vagy egyéb személytől is megrendelni.

A Keretszerződésben, illetve az Egyedi Megrendelésben foglalt bármely, a Megrendelőt megillető jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

A Megrendelő kizárja a Vállalkozó részéről bármely általános szerződési feltételeinek, üzletszabályzatának vagy más egyedileg meg nem tárgyalt szerződéses feltételeinek alkalmazását. A Vállalkozó egyéb szerződéses feltételei akkor sem alkalmazandóak, ha azok az egyes esetekben nem kerültek kifejezetten kizárásra.

A Felek vállalják, hogy különös figyelmet szentelnek a Keretszerződés, illetve az Egyedi Megrendelések teljesítésével összefüggésben birtokukba kerülő személyes adatok kezelése során a vonatkozó hazai, illetve közösségi jogszabályok előírásaira, és biztosítják a velük kapcsolatba kerülő személyek személyes adatainak védelmét, valamint megakadályozzák az adatokhoz való jogosulatlan hozzáférést, az adatok megváltoztatását és a jogosultatlan nyilvánosságra hozatalát.

A Felek kijelentik, hogy rendelkeznek a Keretszerződés aláírásához szükséges jog- és cselekvőképességgel, továbbá nem állnak csőd-, felszámolási-, végelszámolási eljárás alatt. Mindkét Fél kötelezettséget vállal arra, hogy amennyiben ezen feltételekben változás áll be, azt 3 (három) munkanapon belül a másik Fél tudomására hozza.

1. **Egyéb feltételek, eltérések**

A Felek kijelentik, hogy a jelen okiratot elolvasták, megértették, és mint akaratukkal mindenben megegyezőt, az aláírásra jogosultak – aláírási joguk igazolása után – helybenhagyólag aláírták.

Budapest, …………………………

|  |  |
| --- | --- |
| ……………………………… | ……………………………… |
| **FTSZV Kft** | **.** |
| képviseli: Antalné Lengyel Tímea ügyvezető igazgató |  |
| Megrendelő | Vállalkozó |

 **1. számú melléklet –Vállalkozói díjak**

1. Rendszeres, időszakos karbantartás díja 19.000,- Ft + Áfa/alkalom (38.000,- Ft + Áfa/év)
2. Eseti hiba megállapítás, javítás
	1. munkadíj 5.000,- Ft/óra/fő
	2. kiszállási díj 4.000,- Ft/alkalom
	3. a javításhoz adott esetben szükséges alkatrészek ára egyedi ajánlat szerint